4205 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
ΊΌ ΙΟΥΛΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

450 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Αλλοδαπών.. 

Τροποποίηση της 51240/21.9.1990 (ΦΕΚ 628/Β/1.10.1990) 
Υπουργικής Απόφασης «Σύσταση και συγκρότηση των Περιφε¬ 
ρειακών Γνωμοδοτικών Επιτροπών του άρθρου 8 του Ν. 1892/ 
1990 και καθορισμός της διαδικασίας λειτουργίας τους, όπως 
τροποποιήθηκε και συμπληρώθηκε με την 52947/2.11.1990 

(ΦΕΚ 698/Β/7.11.1990) απόφαση». 

Κύρωση Κανονισμού Εσωτερικής Υπηρεσίας του Πρωτοδικείου Νά¬ 
ξου.... ... 

Έγκριση Κανονισμού Εσωτερικής Υπηρεσίας του Πταισματοδικείου 

Δράμας. .... .... 

Έγκριση Κανονισμού Εσωτερικής Υπηρεσίας της Εισαγγελίας 

Πρωτοδικών Λασιθίου. ...1. 

Κύρωση Κανονισμού Εσωτερικής Υπηρεσίας του Πρωτοδικείου 

Αθηνών... 

Χορήγηση άδειας ίδρυσης και λειτουργίας Μουσικής Σχολής, στον 

Πανάγο Τσαούση . 

Τροποποίηση της 17-α/83 «περί όρων λειτουργίας κέντρων τεχνι¬ 
κών παιγνίων στην περιφέρεια της Αστυνομικής Διευθύνσεως 

Ιωαννίνων» .'.. 

Σύσταση Ν.Π. στην κοιν. Δουνέϊκων Ν. Ηλείας με την επωνυμία 
«Σχολική Επιτροπή Δημοτικού - Νηπιαγωγείου Κοινότητας 

Δουνέϊκων του Νομού Ηλείας . 

Μεταβίβαση κοινοχρήστων εκτάσεων στην Κοινότητα Μαυρουδίου 

Ν. Θεσπρωτίας .. 

Σύσταση ίδιου Νομικού Προσώπου στο Δήμο Ελληνικού Αττικής με 

το όνομα «2η Σχολική Επιτροπή Ελληνικού» . 

Σύσταση ίδιου Νομικού Προσώπου στο Δήμο Ελληνικού Αττικής με 
το όνομα «1η Σχολική Επιτροπή Ελληνικού» .. 


Διορθώσεις σφαλμάτων 

Διόρθωση σφάλματος στην 144/1887/29.5.92 απόφαση Υφυ¬ 
πουργού Υγείας, Πρόνοιας και Κοιν. Ασφαλίσεων .13 

Διόρθωση σφάλματος στην ΥΠΠΟ/ΑΡΧ/Β1/Φ26/19221/480/ 
12.6.89 απόφαση Υπουργ. Πολιτισμού .14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 10431/4882/92 κ.α' (1) 

Πολιτογράφηση Αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 


821. Με την αριθ. Φ. 10431/4882/92/26.6.1992 απόφαση του 
Υπουργείου έγινε δεκτή η από 10.2.1992 αίτηση πολιτογράφησης του 
αλλογενούς αλλοδαπού ΑΜΠΟΥ - ΖΑΙΝΤ Μόχντ - Σάϊντ - Σιμός του 


Χαλίλ - Αμπνταλλάχ για την απόκτηση της Ελληνικής Ιθαγένειας. 

822. Με την αριθ. Φ. 13167/8491/92 όμοια με την ίδια παρα¬ 
πάνω χρονολογία έγινε δεκτή η από 2.9.1991 αίτηση πολιτογράφησης 
του αλογενούς αλλοδαπού ΙΝΤΡΙΣ - ΑΛΗ Μωχάμεντ - Χασσάν του 
1 Χασσάν για την απόκτηση της Ελληνικής Ιθαγένειας. 

Αθήνα, 26 Ιουνίου 1992 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 


3 Αριθ. 50479/ΔΙΟΑΔ 770 (2) 

Τροποποίηση της 51240/21.9.1990 (ΦΕΚ 628/Β/1.10.1990) 

4 Υπουργικής Απόφασης «Σύσταση και συγκρότηση των Περιφερεια¬ 
κών Γνωμοδοτικών Επιτροπών του άρθρου 8 του Ν. 1892/1990 

5 και καθορισμός της διαδικασίας λειτουργίας τους, όπως τροποποιή¬ 
θηκε και συμπληρώθηκε με την 52947/2.11.1990 (ΦΕΚ 698/Β/ 

6 7.11.1990) απόφαση». 

Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

7 

Έχοντας υπόψη τις διατάξεις: 

1. Του Ν. 1892/1990 «Για τον εκσυγχρονισμό και την ανάπτυξη 
^ και άλλες διατάξεις» και ειδικότερα τα άρθρα 1 έως και 23 αυτού. 

2. Του Π.Δ. 394/1991 «Περί Οργανισμού του Υπουργείου Εθνικής 
Οικονομίας». 

9 3. Του Π.Δ. 500/1991 «Σύσταση Γενιής Γραμματείας Ιδιωτικών 

Επενδύσεων, Δημοσίων Επενδύσεων, Περιφέρειας Πολιτικής και Ανά- 
1 λ πτύξης καθώς και Διεύθυνσης Τουριστικής Πολιτικής και Ανάπτυξης» 
(Α. 181). 

! Χ 4. Τον Ν. 1622/1986 (ΦΕΚ 92Α/14.7.1986) «Τοπική Αυτοδιοί¬ 
κηση Περιφερειακή Ανάπτυξη και Δημοκρατικός Προγραμματισμός» 
^2 και ειδικότερα το άρθρο 68 αυτού. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

6. Του Π.Δ. 51/1987 (ΦΕΚ 154/τ.Α/6.3.1987) «Καθορισμός 
των Περιφερειών της χώρας για το σχεδιασμό, προγραμματισμό και συ¬ 
ντονισμό της Περιφερειακής Ανάπτυξης». 

7. Του Π.Δ. 333/8.7.1988 (ΦΕΚ 154/τ.Α'/13.7.1988 «Ανα¬ 
διάρθρωση και σύσταση νέων Διευθύνσεων Περιφερειακής Ανάπτυξης 
του Υπουργείου Εθνικής Οικονομίας». 

8. Την Υ. 1687/17.2.1992 κοινή απόφαση του Πρωθυπουργού και 
του Υπουργού Εθνικής Οικονομίας «Καθορισμός Αρμοδιοτήτων των 
Υφυπουργών Εθνικής Οικονομίας» (Β 104). 

9. Τις Υπηρεσιακές ανάγκες. 

10. Την πρόταση του αρμοδίου φορέα, αποφασίζουμε: 

Άρθρο 1 

Τροποποιούμε: 

1. Την παράγραφο ΙΕ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ- 

ΤΡΟΠΗ ΓΡΑΦΕΙΟΥ ΠΕΡΙΦΕΡΕΙΑΚΗΣ ΑΝΑΠΤΥΞΗΣ ΝΟΜΟΥ 
ΔΩΔΕΚΑΝΗΣΟΥ» του άρθρου 5 της αριθ. 51240/21.9.1990 (ΦΕΚ 
628/Β/1.10.1990) Υπουργικής Απόφασης όπως αυτή τροποποιή¬ 
θηκε και συμπληρώθηκε με την αριθ. 52947/2.11.1990 (ΦΕΚ 698/ 
Β/7.11.1990 Υπουργική Απόφαση ως προς το αναπληρωματικό μέ¬ 
λος (12) ως εξής: 

Πετρόπουλος Θεοφάνης, εκπρόσωπος της Εμπορικής Τράπεζας ως 
τακτικό μέλος αντί του Λαδόπουλου Τιμολέοντος με αναπληρωτή τον 
Μπονιάτη Γεώργιος της ίδιας Τράπεζας αντί του Μουτάφη Ευαγγέλου. 

Άρθρο 2 

1. Κατά τα λοιπά ισχύουν οι διατάξεις της 51240/21.9.1990 
(ΦΕΚ 628/Β/1.10.1990) Υπουργικής Απόφασης όπως συμπληρώ¬ 
θηκε και τροποποιήθηκε με την 52947/2.11.1990 (ΦΕΚ 698/Β/ 
7.11.1990) απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1992 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΔΟΥΣΗΣ 

-♦— 

Αριθ. 54743 (3) 

Κύρωση Κανονισμού Εσωτερικής Υπηρεσίας του Πρωτοδικείου Νάξου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού δικαστηρίων 
και κατάστασης δικαστικών λειτουργών (Κύρ.Ν. 1756/1988) (ΦΕΚ 
35/Α'/26.2.1989). 

2. Το έγγραφο του Προέδρου Πρωτοδικών Νάξου με τον αριθμό 
834/15.5.1992, αποφασίζουμε: 

Κυρώνουμε τον Κανονισμό Εσωτερικής Υπηρεσίας του Πρωτοδι¬ 
κείου Νάξου, όπως καταρτίσθηκε με την 5/1992 απόφαση της Ολομέ¬ 
λειας του Δικαστηρίου αυτού, η οποία έχει ως εξής: 

ΚΕΦΑΛΑΙΟ ΠΡΩΤΟ 
ΠΟΛΥΜΕΛΕΣ ΠΡΩΤΟΔΙΚΕΙΟ 
Άρθρο Ιο 

Το Πολυμελές Πρωτοδικείο αποτελείται από ένα τμήμα πολιτικών 
υποθέσεων τακτικής και εκούσιας δικαιοδοσίας, συνεδριάζει τη δεύτερη 
Πέμπτη κάθε μήνα και έχει τις αρμοδιότητες επί των υποθέσεων του 
ενοχικού δικαίου, του Εμπορικού Νόμου και των σχετικών με αυτόν άλ¬ 
λων νόμων, του δικαίου της (αναγκαστικής εκτελέσεως, των διοικητι¬ 
κών διαφορών, του Οικογενειακού Δικαίου, του Εμπράγματου και κλη¬ 
ρονομικού δικαίου, του Πτωχευτικού δικαίου, των Εφέσεων κατ’ απο¬ 
φάσεων του Ειρηνοδικείου και της Εκούσιας δικαιοδοσίας. Κατά τον 
μήνα Ιούνιο το Πολυμελές θα συνεδριάζει την πρώτη Πέμπτη του μηνός 
αυτου. 

Άρθρο 2ο 

Για τις υποθέσεις του παραπάνω τμήματος τηρούνται ιδιαίτερα πινά¬ 
κια, στα οποία εγγράφονται είκοσι πέντε (25) υποθέσεις κάθε είδους σε 
κάθε δικάσιμο της τακτικής διαδικασίας και δεκαπέντε (15) υποθέσεις 
της εκούσιας δικαιοδοσίας. 

ΚΕΦΑΛΑΙΟ ΔΕΥΤΕΡΟ 
ΜΟΝΟΜΕΛΕΣ ΠΡΩΤΟΔΙΚΕΙΟ 
Άρθρο 3ο 

1. Το Μονομελές Πρωτοδικείο αποτελείται από ένα τμήμα που έχει 
τις αρμοδιότητες και δικάζει υποθέσεις όμοιες με αυτές που δικάζει το 
τμήμα του Πολυμελούς Πρωτοδικείου καθώς και .τις υποθέσεις που 
αναφέρονται στο άρθρο 681 Κ.Πολ.Δ. και 681 β' του ίδιου Κώδικα, 
όπως τα άρθρα αυτά προστέθηκαν με το άρθρο 5 του Ν. 733/1977 (ει¬ 
δική διαδικασία διαφορών για ζημίες από αυτοκίνητα και απαιτήσεων 
από ασφαλιστική σύμβαση αυτοκινήτων, διαφορές που αφορούν χρημα¬ 
τική διατροφή, επιμέλεια και επικοινωνία τέκνου), υποθέσεις που αναφέ- 
ρονται στα άρθρα 663 επ. και 687 επ. του Κ. Πολ. Δικονομίας (εργατι¬ 
κών διαφορών και αμοιβών για την παροχή εργασίας), υποθέσεις που 


αναφέρονται στα άρθρα 635 επ. και 647 (Ν.Δ. 490/1974) επ. 
Κ.Πολ.Δ. δηλαδή διαφορές από πιστωτικούς τίτλους, παραδόσεως ή 
αποδόσεως μισθίου και διαφορές μεταξύ ιδιοκτητών και διαχειριστών, 
ιδιοκτησίας κατ’ όροφο, για τις αιτήσεις καθορισμού προσωρινής απο- 
ζημιώσεως για πράγματα που απαλλοτριώθηκαν αναγκαστικώς, (ανα¬ 
γνώριση δικαιούχων της αποζημιώσεως από αναγκαστική απαλλοτρί¬ 
ωση και αποβολής από ακίνητα που απαλλοτριώθηκαν αναγκαστικώς, 
για τις υποθέσεις της εκούσιας δικαιοδοσίας και γι’ αυτές που αναφέρο- 
νται στο άρθρο 1441 του Α.Κ. όπως αντικαταστάθηκε με το άρθρο 16 
του Ν. 1329/1983 (αιτήσεις συναινετικών διαζυγίων). Για τις παρα¬ 
πάνω υποθέσεις συνεδριάζει κάθε δεύτερη Πέμπτη κάθε μήνα. Για κάθε 
είδους υποθέσεις που υπάγονται στην ειδική διαδικασία των ασφαλιστι¬ 
κών μέτρων, Για τις υποθέσεις αυτές συνεδριάζει την προαναφερθείσα 
ημέρα της τακτικής δικασίμου, εκτός εάν πρόκειται για υποθέσεις κατε- 
πειγούσης φύσεως, οπότε μπορεί να συνεδριάζει οποιαδήποτε ημέρα της 
εβδομάδας. 

Κατά τον μήνα Ιούνιο το Μονομελές Πρωτοδικείο θα συνεδριάζει την 
πρώτη Πέμπτη του μηνός αυτού. 

Άρθρο 4ο 

Το παραπάνω τμήμα εκδικάζει συνολικώς σε κάθε δικάσιμο είκοσι 
πέντε (25) υποθέσεις τακτικής και ειδικών διαδικασιών και δέκα πέντε 
(15) υποθέσεις εκούσιας δικαιοδοσίας. 

ΚΕΦΑΛΑΙΟ ΤΡΙΤΟ 
ΣΤΚΡΟΤΗΣΗ ΤΜΗΜΑΤΩΝ 

Άρθρο 5ο 

1. Το τμήμα του Πολυμελούς Πρωτοδικείου που αναφέρεται στο άρ¬ 
θρο 1 του Κανονισμού αυτού αποτελείται από τον Πρόεδρο Πρωτοδικών 
και τους υπηρετούντες έτσι ώστε να γίνεται, όσο είναι δυνατόν, ίση κα¬ 
τανομή των εργασιών και καλύτερη και ταχύτερη εκδίκαση των υποθέ¬ 
σεων. 

2. Το τμήμα του Μονομελούς Πρωτοδικείου που αναφέρεται στο άρ¬ 
θρο 3 του Κανονισμού αυτού αποτελείται από τους υπηρετούντες Πρω¬ 
τόδικες. 

3. Το τμήμα του Μονομελούς Πρωτοδικείου που δικάζει υποθέσεις 
ασφαλιστικών μέτρων αποτελείται από τον Πρόεδρο Πρωτοδικών και 
του υπηρετούντες Πρωτόδικες. 

ΚΕΦΑΛΑΙΟ ΤΕΤΑΡΤΟ 

ΧΡΟΝΟΣ ΣΥΝΕΔΡΙΑΣΕΩΣ 
ΤΩΝ ΤΜΗΜΑΤΩΝ ΠΟΛΙΤΙΚΩΝ ΥΠΟΘΕΣΕΩΝ 

Άρθρο 6ο 

Η συνεδρίαση κάθε τμήματος Πολιτικών υποθέσεων του Πολυμελούς 
και του Μονομελούς Πρωτοδικείου αρχίζει την 9η πρωινή ώρα, πλην 
των ασφαλιστικών μέτρων που αρχίζει την προσδιορισθείσα από τον δι¬ 
καστή ώρα. 

Άρθρο 7 ο 

1. Τακτικές δικάσιμοι δεν ορίζονται: 

α) Στην περίοδο των δικαστικών διακοπών (1η Ιουλίου έως 15η Σε¬ 
πτεμβρίου) όπου ορισμός δικασίμου γίνεται σύμφωνα με τον νόμο 
ΡΠΑ/1851 «περί δικαστικών διακοπών» όπως ισχύει μετά την κατάρ¬ 
γηση του άρθρου 7 και την αντικατάσταση των άρθρων 1 και 6 αυτού 
που έγινε με το άρθρο 72 του Εισαγωγικού Νόμου του Κώδικα Πολιτι¬ 
κής Δικονομίας, β) Στις οριζόμενες από το νόμο ημέρες αργίας των Δη¬ 
μοσίων Υπηρεσιών, γ) Στην χρονική περίοδο από 20 Δεκεμβρίου κάθε 
χρόνο έως 7 Ιανουάριου του επόμενου χρόνου, δ) Τη Μεγάλη εβδομάδα 
και την εβδομάδα της Διακαινησίμου. 

2. Οι δικάσιμοι των Πολιτικών υποθέσεων των τμημάτων στα οποία 
υπάγονται οι υποθέσεις που σύμφωνα με το Νόμο περί δικαστικών δια¬ 
κοπών εξακολουθούν να δικάζονται και στην περίοδο των δικαστικών 
διακοπών χωρίς να κηρυχθούν κατεπείγουσες, μπορούν κατά την κρίση 
του Προέδρου Πρωτοδικών να περιορισθοήν από αυτόν σε αριθμό εφό- 

σον ο περιορισμός δεν πρόκειται να προκαλέσει καθυστέρηση στην ορθή 
απονομή της δικαιοσύνης και εξυπηρετεί τις λειτουργικές ανάγκες του 
Πρωτοδικείου. 

ΚΕΦΑΛΑΙΟ ΠΕΜΠΤΟ 
ΕΙΔΙΚΕΣ ΥΠΗΡΕΣΙΕΣ 
Άρθρο 8ο 

1. Καθορίζονται ως ειδικές υπηρεσίες του Πρωτοδικείου: 

α) Το τμήμα διεξαγωγής αποδείξεων. / 

β) Το τμήμα έκδόσεως διαταγών πληρωμής και 

γ) Το τμήμα Εισηγητού Πτωχεύσεων. 

2. Στο τμήμα διεξαγωγής αποδείξεων προΐσταται ο Πρωτόδικης 
Χαράλαμπος Μπόλκας. 

3. Στο τμήμα εκδόσεως διαταγών Πληρωμής υπηρετεί ο Πρωτόδι¬ 
κης Δημήτριος Γαβαλάς. 

4. Στο τμήμα Εισηγητού Πτωχεύσεων υπηρετεί ο Πρωτόδικης Δη- 
μήτριος Γαβαλάς. 

ΚΕΦΑΛΑΙΟ ΕΚΤΟ 

ΠΟΙΝΙΚΕΣ ΚΑΙ ΠΕΙΘΑΡΧΙΚΕΣ ΥΠΟΘΕΣΕΙΣ, 
ΥΠΟΘΕΣΕΙΣ ΣΕ ΣΥΜΒΟΥΛΙΑ Κ.ΛΠ. 

Άρθρο 9ο 

1. Μέ βάση τις ποινικές και πειθαρχικές υποθέσεις και για τις υποθέ¬ 
σεις που οι αποφάσεις λαμβάνονται σε συμβούλιο το Πρωτοδικείο διαι¬ 
ρείται στα ακόλουθα δύο τμήματα. 

α. Τακτικό Ποινικό Τμήμα για την εκδίκαση όλων των Ποινικών 
υποθέσεων που σύμφωνα με το νόμο δικάζονται στα ακροατήρια του 
Μ.Ο.Δ., των Τριμελών και Μονομελών Πλημμελειοδικείων και των Δι¬ 
καστηρίων Ανηλίκων και 

β. Τμήμα Βουλευμάτων και Συμβουλίων για την εκδίκαση κάθε εί¬ 
δους Ποινικών υποθέσεων για τις οποίες εκδίδεται βούλευμα ή λαμβά- 
νεται απόφαση σε συμβούλιο ή πειθαρχικών υποθέσεων συγκεκριμένης 
κατηγορίας δημοσίων υπαλλλήλων ή λειτουργών που κρίνονται από το 
πειθαρχικό συμβούλιο που αποτελείται από δικαστές του Πρωτοδι¬ 
κείου. 

2. Το Τακτικό Ποινικό Τμήμα αποτελείται από τον Πρόεδρο Πρωτο¬ 
δικών, τους Πρωτόδικες και από αυτούς γίνονται οι συνθέσεις των Τρι¬ 
μελών και Μονομελών Πλημμελειοδικείων Δικαστηρίων Ανηλίκων και 
του Μ.Ο.Δ. 

3. Το τμήμα Βουλευμάτων και Συμβουλίων αποτελείται όπως και το 
Ποινικό τμήμα από τους ίδιους δικαστές. 

Άρθρο 10ο 

1. Το Τριμελές Πλημ/κείο συνεδριάζει την τρίτη και τελευταία Τε¬ 
τάρτη κάθε μήνα. 

2. Το Μονομελές Πλημ/κείο συνεδριάζει την πρώτη Δευτέρα κάθε 
μήνα και την αμέσως επομένη Τρίτη. 

3. Το Μονομελές Δικαστήριο Ανηλίκων μπορεί να συνεδριάζει την 
πρώτη Δευτέρα κάθε μήνα. 

4. Το Τριμελές Δικαστήριο Ανηλίκων μπορεί να συνεδριάζει την τρίτη 
Τετάρτη κάθε μήνα. 

5. Τό Μ.Ο.Δ. συνεδριάζει όταν έχει προσδιορισθεί υπόθεση την 
πρώτη Παρασκευή κάθε μήνα. 

6. Οι συνεδριάσεις των Ποινικών Δικαστηρίων αρχίζουν την 9η 
πρωινή ώρα. 

ΚΕΦΑΛΑΙΟ ΕΒΔΟΜΟ 
ΔΙΕΞΑΓΩΓΗ ΑΠΟΔΕΙΞΕΩΝ 
Άρθρο 11ο 

1. Η εξέταση των μαρτύρων σε υποθέσεις αρμοδιότητας του Μονομε¬ 
λούς Πρωτοδικείου γίνεται πάντα στο ακροατήριο του Δικαστηρίου, 
εκτός αν εκδοθεί πράξη κατ’ εξαίρεση και γίνεται από Εισηγητή - Δικα¬ 
στή. 

2. Η εξέταση των μαρτύρων σε υποθέσεις αρμοδιότητας του Πολυμε¬ 
λούς Πρωτοδικείο μετά από έκδοση πράξεως γίνεται από Εισηγητή Δι¬ 
καστή. Κατ’ εξαίρεση γίνεται στο ακροατήριο του Δικαστηρίου και σε 
ορισμένες υποθέσεις του Οικογενειακού Δικαίου. 

3. Ο Εισηγητής Δικαστής του Πολυμελούς Πρωτοδικείου και κατ’ 
εξαίρεση, όπου ορίζεται, του Μονομελούς Πρωτοδικείου καθορίζει για 


κάθε υπόθεση μόνον τον ακριβή τόπο και χρόνο ενάρξεως, όχι δηλαδή 
και της λήξεως και τον αριθμό των μαρτύρων που θα εξετασθούν. 

Η διεξαγωγή των αποδείξεων αρχίζει την 9η πρωινή λήγει την 2α 
μ.μ. Ημέρες διεξαγωγής αποδείξεων είναι όλες οι εργάσιμες ημέρες της 
εβδομάδας. 

ΚΕΦΑΛΑΙΟ ΟΓΔΟ 
ΜΕΤΑΒΑΤΙΚΗ ΔΙΑΤΑΞΗ 
Άρθρο 12ο 

Ο νέος κανονισμός ισχύει καθ’ ό μέρος αφορά τις συνεδριάσεις του 
Μ.Ο.Δ. Μονομελούς και Τριμελούς Πλημμελειοδικείου και Μονομε¬ 
λούς και Τριμελούς Δικαστηρίου Ανηλίκων από 1.10.1992, καθ’ ό μέ¬ 
ρος όμως αφορά τις συνεδριάσεις όπως και τον αριθμό των υποθέσεων 
του Πολυμελούς και Μονομελούς Πρωτοδικείου ισχύει από 1.1.1993. 
Ως προς τις υπόλοιπες διατάξεις του ο κανονισμός ισχύει από 
1.6.1992. 

ΚΕΦΑΛΑΙΟ ΕΝΑΤΟ 
ΓΡΑΜΜΑΤΕΙΑ 
Άρθρο 13ο 

Υπάρχουν πέντε (5) οργανικές θέσεις δικαστικών υπαλλήλων από τις 
οποίες είναι πληρωμένες οι 4 με τις (αντίστοιχες δικαστικές υπαλλήλους 
που είναι: Η Αικατερίνη Λιζάρδου στην οποία ανατίθενται καθήκοντα 
Προϊσταμένης της Γραμματείας. 

Στην ιδία υπάλληλο ανατίθενται καθήκοντα συνάξεως πάσης φύσεως 
εγγράφων και παραλαβής δικογράφων. Επίσης υπηρετεί η δικ. υπάλ¬ 
ληλος Ευαγγελία Ζούλη στην οποία ανατίθενται καθήκοντα γραμμα- 
τέως Μονομελούς και Πολυμελούς Πρωτοδικείου όωπς παραλαβής κα- 
τατιθεμένων δικογράφων και συντάξεως και εκδόσεως πιστοποιητικών 
πάσης φύσεως. Η Δέσποινα Καρελέμογλου στην οποία ανατίθενται κα¬ 
θήκοντα γραμματέως ανακρίσεως, Μονομελούς και Τριμελούς Ανηλί¬ 
κων, και αν παραστεί ανάγκη και γραμματέως Μονομελούς Πρωτοδι¬ 
κείου. Επίσης υπηρετεί η Σταματία Μαργαρίτου η οποία είναι δακτυλο- 
γράφος και στην οποία ανατίθενται καθήκοντα καθαρογραφής των απο¬ 
φάσεων όπως και συμμετοχή στις διεξαγωγές. Γίνεται μνεία ότι αν πα¬ 
ραστεί ανάγκη ο Πρόεδρος Πρωτοδικών θα ορίζει με σχετική πράξη του 
μία εκ των παραπάνω γραμματέων ως εκκαθαριστή εισπράξεων δικα¬ 
στικών εξόδων. 

Στην (αναμενόμενη υπάλληλο Γρίβα Βασιλική θα ανατεθούν καθήκο¬ 
ντα γραμματέως Μ.Ο.Δ. ως και γραμματέως Τριμελούς Πλημμελειο¬ 
δικείου ως και κάθε φύσεως εργασία που τυχόν ήθελε προκόψει στην 
υπηρεσία του Πρωτοδικείου. 

ΚΕΦΑΛΑΙΟ ΔΕΚΑΤΟ 
ΟΛΟΜΕΛΕΙΑ 
Άρθρο 14ο 

Η Ολομέλεια του Πρωτοδικείου Νάξου απαρτίζεται από όλους του 
τακτικούς δικαστές που υπηρετούν σ’ αυτό, έχει τις αρμοδιότητες που 
προβλέπονται στην παράγραφο 7 του άρθρου 14 του Ν. 1756/1988, 
όπως αντικαταστάθηκε με το άρθρο 3 του Ν. 1868/1989 και συγκα- 
λείται με την παράγραφο 9 του ίδιου ως άνω άρθρου. 

Αποφααίαθηκε και δημοσιεύθηκε στη Νάξο στις 14.5.92. 

Ο Πρόεδρος Οι Δικαστές Η Γραμματέας 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 25 Ιουνίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
--♦—- 

Αριθ. 59588 (4) 

Έγκριση Κανονισμού Εσωτερικής Υπηρεσίας του Πταισματοδικείου 

Δράμας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού δικαστηρίων 
και κατάστασης δικαστικών λειτουργών (Κυρ. Ν. 1756/1988) (ΦΕΚ 
35/Α’/26.2.1988), όπως αντικαταστάθηκε από το άρθρο 5 του Ν. 
1868/1989 (ΦΕΚ 230/Α'/10.10.1989). 

2. Το έγγραφο του Πταισματοδίχη Δράμας με τον αριθμό 140/ Προϊστάμενη της Γραμματείας και από δύο τμήματα με το ακόλουθο 


27.5.1992, αποφασίζουμε: 

Εγκρίνουμε τον Κανονισμό Εσωτερικής Υπηρεσίας του Πταισματο¬ 
δικείου Δράμας, όπως διαμορφώθηκε με την 2/1992 απόφαση του 
Πταισματοδίκη Δράμας, η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζει τον κανονισμό εσωτερικής υπηρεσίας του Πταισματοδι¬ 
κείου Δράμας όπως παρακάτω: 

ΚΕΦΑΛΑΙΟ ΠΡΩΤΟ-ΔΙΑΡΘΡΩΣΗ 
Άρθρο 1 

Στο Πταισματοδικείο Δράμας λειτουργεί ένα ποινικό τμήμα για την 
εκδίκαση ποινικών υποθέσεων επί Κοινών - Αγροτικών και Δασικών 
πταισμάτων κατά τη συνήθη Πταισματική διαδικασία που ορίζεται από 
τον Κ.Ποιν. Δικ., και ένα Προανακριτικό τμήμα για την ενέργεια προα- 
νακρίσεως. 

ΚΕΦΑΛΑΙΟ ΔΕΥΤΕΡΟ - Ποινικές Συνεδριάσεις. 

Άρθρο 2 

1. Το Ποινικό τμήμα συνεδριάζει στην έδρα του Πταισματοδικείου 
την τελευταία Πέμπτη κάθε μήνα και ώρα 9 πρωΐ για την εκδίκαση 
Κοινών, Αγροτικών και Δασικών Πταισμάτων. Για κάθε συνεδρίαση 
προσδιορίζονται προς εκδίκαση κατ’ ανώτατο όριο μέχρι 120 υποθέ¬ 
σεις. Κατά το μήνα Οκτώβριο κάθε χρόνου το παραπάνω τμήμα συνε¬ 
δριάζει κάθε πρώτη και τελευταία Πέμπτη για την εκδίκαση των παρα¬ 
πάνω πταισμάτων και προσδιορίζονται προς εκδίκαση κατ’ ανώτατο 
όριο μέχρι 120 υποθέσεις για κάθε δικάσιμο. 

2. Επίσης συνεδριάζει στις Μεταβατικές έδρες «για εκδίκαση πται¬ 
σμάτων». 

1. του Δήμου Δοξάτου Δράμας, τη δεύτερη Πέμπτη κάθε μήνα και 
ώρα 9 π.μ. 

2. της Κοινότητας Παρανεστίου, την τρίτη Πέμπτη του πρώτου μη- 
νός κάθε διμήνου και ώρα 9 π.μ. 

3. της Κοινότητας Αλιστράτης, την πρώτη Τρίτη του δεύτερου μήνα 
κάθε διμήνου και ώρα 9 π.μ. 

Άρθρο 3 

Στο Πταισματοδικείο Δράμας λειτουργεί ένα Προανακριτικό τμήμα 
και η προανάκριση διεξάγεται από τον Πταισματοδίκη. 

Το παραπάνω τμήμα λειτουργεί κάθε εργάσιμη μέρα και σ’ αυτό διε¬ 
ξάγεται: 

1) Προανάκριση επί πρωτοεισακτέων και μη παραγγελιών του Ει- 
σαγγελέως Δράμας. 

2) Προανάκριση επί πρωτοεισακτέων και μη παραγγελιών Ξένων 
Αρχών και 

3) Η ενέργεια προκαταρκτικής εξέτασης κατά παραγγελιών του Ει¬ 
σαγγελέα. 

ΚΕΦΑΛΑΙΟ ΤΡΙΤΟ - ΧΡΟΝΟΣ ΣΥΝ/ΣΕΩΣ ΤΩΝ ΤΜΗΜΑΤΩΝ 

Άρθρο 4 

Δικάσιμοι δεν ορίζονται: 

α) Κατά την περίοδο των δικαστικών διακοπών (1 Ιουλίου έως 15 
Σεπτεμβρίου. 

β) Κατά το χρονικό διάστημα από 16 Δεκεμβρίου έως 7 Ιανουάριου 
του επόμενου έτους. 

γ) Κατά τις οριζόμενες από το Νόμο ημέρες αργίας των Δημοσίων 
Υπηρεσιών. 

δ) Κατά τη Μεγάλη Εβδομάδα και την εβδομάδα της διακαινησίμου. 
Άρθρο 5 

Κατά τον μήνα Σεπτέμβριο κάθε έτους προσδιορίζονται δικάσιμοι για 
την εκδίκαση ποινικών υποθέσεων όπως και κατά τους υπολοίπους μή¬ 
νες. 

β) Κατά τον μήνα Αύγουστο καμμία δικάσιμος δεν προσδιορίζε¬ 
ται. 

ΚΕΦΑΛΑΙΟ ΤΕΤΑΡΤΟ - ΤΜΗΜΑ ΓΡΑΜΜΑΤΕΙΑΣ 
Άρθρο 6 

Η Γραμματεία του Πταισματοδικείου Δράμας απαρτίζεται από την 


αντικείμενο: 

1) Προϊσταμένη Γραμματείας - Πρώτο τμήμα. 

α) Προϊσταμένη Γραμματείας: Σ’ αυτήν υπάγεται κάθε εργασία και 
ενέργεια σχετική με τη διεύθυνση της Γραμματείας και με τη διεξα¬ 
γωγή γενικά της Διοικητικής υπηρεσίας του Πταισματοδικείου, η τή¬ 
ρηση της αλληλογραφίας του Προϊσταμένου της Υπηρεσίας και της 
Γραμματείας, η τήρηση των ατομικών φακέλλων των υπαλλήλων, η 
τήρηση του βιβλίου αδειών του Πταισματοδίκη και των υπαλλήλων, η 
τήρηση του βιβλίου εκθέσεων Γραμματείας βιβλίου βιβλιοθήκης, κινη¬ 
τής περιουσίας και πρωτοκόλλου διοικητικής αλληλογραφίας. 

β) Πρώτο τμήμα Εκκαθάριση - Πιστοποιητικών: Υπάγεται στην 
Προϊσταμένη της Γ ραμματείας και η ίδια προσωπικά ασχολείται με την 
είσπραξη των ποινικών αποληψίμων και την απόδοσή τους στο Δημόσιο 
Ταμείο, τη βεβαίωση στα αρμόδια Δημόσια Ταμεία των ποινικών απο¬ 
ληψίμων των ερήμην αποφάσεων, την έκδοση σχετικών πιστοποιητι¬ 
κών, τη σύνταξη και υποβολή των σχετικών πινάκων και καταστάσεων 
κίνησης της υπηρεσίας και γενικά κάθε εργασία σχετική με την αρμο- 
διότητά της. 

2) Δεύτερο τμήμα: Προανακριτικό - Γραμματέων έδρας και καθαρό- 
γραφής. 

Το τμήμα αυτό περιλαμβάνει την συμμετοχή των υπαλλήλων που 
υπηρετούν σ’ αυτό στη διεξαγωγή των προανακριτικών πράξων, κατα¬ 
θέσεων μαρτύρων, απολογιών κατηγορουμένων, παραλαβή υπομνημά¬ 
των κ.λπ. την καταχώρηση των ποινικών δικογραφιών στα οικεία βι¬ 
βλία, τη σύνταξη και αποστολή των κλήσεων προς τους μάρτυρες και 
κατηγορουμένους, την έκδοση σχετικών αντιγράφων, την τήρηση και 
ενημέρωση των βιβλίων προανακρίσεως, τη σύνταξη εκθέσεων ενδίκων 
μέσων κατά των αποφάσεων του Πταισματοδικείου και την υποβολή 
αντιγράφων με τη δικογραφία στον Εισαγγελέα, τη σύνταξη των σχετι¬ 
κών καταστάσεων κίνησης των προανακριτικών δικογραφιών και γε¬ 
νικά κάθε εργασία σχετική με την προανάκριση. Επίσης το τμήμα αυτό 
περιλαμβάνει τη σύνταξη των μισθοδοτικών καταστάσεων, την τήρηση 
του βιβλίου διαχείρισης γραφικής ύλης και την προμήθεια διαφόρων ει¬ 
δών για τις ανάγκες του Πταισματοδικείου. Επίσης περιλαμβάνει τη 
συμμετοχή των υπαλλήλων στις ποινικές συνεδριάσεις, τη σύνταξη πρα¬ 
κτικών και καταχώρηση των ποινικών αποφάσεων στα οικεία βιβλία 
δημοσιεύσεως, τη σύνταξη και αποστολή αποσπασμάτων των ερήμην 
αποφάσεων στους Δημοσίους κατήγορους για επίδοση και εκτέλεση, την 
καθαρογραφή και την έκδοση αντιγράφων και αποσπασμάτων αποφά¬ 
σεων και γενικά κάθε εργασία ανάλογη με τις αρμοδιότητές τους. 

ΚΕΦΑΛΑΙΟ ΠΕΜΠΤΟ 
ΕΙΔΙΚΕΣ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 7 

Στην Ολομέλεια του Δικαστηρίου θα καλούνται τα μέλη της για να 
παραστούν στη συνεδρίαση με έγγραφη πρόσκληση. Αυτή θα επιδίδεται 
πέντε (5). μέρες πριν από τη συνεδρίαση από αρμόδιο υπάλληλο του 
Πταισματοδικείου. 

Άρθρο, 8 

Η ισχύς του κανονισμού αυτού αρχίζει από την επομένη της έγκρισης 
ή τροποποίησής του από τον Υπουργό Δικαιοσύνης. 

Υποθέσεις που μέχρι την έναρξη ισχύος αυτού του κανονισμού έχουν 
προσδιορισθείο να εκδικασθούν σε άλλες ημέρες και ώρες θα εκδικα- 
σθούν όπως προσδιορίστηκαν. 

Αποφασίστηκε και δημοσιεύθηκε στη Δράμα στις 25 Μαΐου 1992. 

Ο Πταισματοδίκης Η γραμματέας 

ΑΓΓ. - ΑΙΜΙΛΙΟΣ ΑΝΔΡΕΑΔΗΣ ΑΙΚΑΤ. ΣΕΦΕΡΙΔΟΥ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουνίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

Αριθ. 65710 (5) 

Έγκριση Κανονισμού Εσωτερικής Υπηρεσίας της Εισαγγελίας Πρωτο¬ 
δικών Λασιθίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού δικαστηρίων 
και κατάστασης δικαστικών λειτρουργών (Κυρ. Ν. 1756/1988) (ΦΕΚ 
35/Α'/26.2.1988), όπως αντικαταστάθηκε από το άρθρο 5 του Ν. 
1868/1989 (ΦΕΚ 23/Α710.10.1989). 

2. Το έγγραφο του Εισαγγελέα Πρωτοδικών Λασιθίου με τον αριθμό 
347/6.5.1992, αποφασίζουμε: 

Εγκρίνουμε τον Κανονισμό Εσωτερικής Υπηρεσίας της Εισαγγελίας 
Πρωτοδικών Λασιθίου, όπως καταρτίσθηκε με την 43/1992 απόφαση 
της Ολομέλειας του δικαστηρίου αυτού, η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζει τον Κανονισμό λειτουργίας της Εσωτερικής Υπηρεσίας 
της Εισαγγελίας Πρωτοδικών Λασιθίου. 

1) Η Γραμματεία της Εισαγγελίας αντιστοιχεί σε Διεύθυνση και διαι¬ 
ρείται σε ένα τμήμα. Στο Τμήμα αυτό υπηρετούν πέντε (5) δικαστικοί 
υπάλληλοι, χωρίς την Προϊσταμένη Δ/νσεως που ορίστηκε με την 
43303/6.6.1991 απόφαση Υπουργού Δικαιοσύνης. 

Στους ανωτέρω πέντε (5) υπαλλήλους συμπεριλαμβάνεται και ένας 
(1) έμισθος δικαστικός επιμελητής και υπάρχουν και δύο (2) κενές ορ¬ 
γανικές θέσεις. 

Στις αρμοδιότητες των υπαλλήλων του τμήματος ανήκει η διεκπε¬ 
ραίωση της διοικητικής αλληλογραφίας, η τήρηση των βιβλίων που 
αφορούν τις μηνύσεις, τις προκαταρκτικές, προανακριτικές και ανακρι- 
τικές δικογραφίες, ο προσδιορισμός, η καθαρογραφή των κατηγορητη¬ 
ρίων, η κλήτευση των μαρτύρων και των κατηγορουμένων οι σχετικές 
επιδόσεις και η διακίνηση της (αλληλογραφίας και το Ποινικό Μητρώο. 
Κάθε υπάλληλος της γραμματείας εκτός από το έργο που του έχει ανα¬ 
τεθεί, οφείλει να εκτελεί απροφασίστως και προθύμως οποιαδήποτε 
άλλη εργασία της γραμματείας κατ’ εντολή του Προϊσταμένου της Ει¬ 
σαγγελίας ή του νομίμου αναπληρωτού του. 

2) Οι ποινικές υποθέσεις της αρμοδιότητας του Μονομελούς και Τρι¬ 
μελούς Πλημ/κείου καθώς και των Ανηλίκων, θα προσδιορίζονται για 
εκδίκαση κατά τις ημέρες που προβλέπονται από τον οργανισμό του 
Πρωτοδικείου Λασιθίου. Ο ίδιος κανονισμός θα τηρείται για τον προσ¬ 
διορισμό των ποινικών υποθέσεων κατά τη διάρκεια των εορτών των 
Χριστουγέννων και του Πάσχα και κατά την περίοδο των δικαστικών 
διακοπών. 

3) Η περίοδος των δικαστικών διακοπών για την Εισαγγελία διαιρεί¬ 
ται σε δύο τμήματα που συγκροτούνται από τον Εισαγγελέα και τον 
Αντεισαγγελέα αντίστοιχα. 

Νεάπολη, 6 Μαΐου 1992 
Ο Αντεισαγγελέας 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουνίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

-φ- 

Αριθ, 65711 (6) 

Κύρωση Κανονισμού Εσωτερικής Υπηρεσίας του Πρωτοδικείου Αθη¬ 
νών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού δικαστηρίων 
και κατάστασης δικαστικών λειτουργών (Κυρ. Ν. 1756/1988) (ΦΕΚ 
35/Α'/26.2.1988), όπως αντικαταστάθηκε από το άρθρο 5 του Ν. 
1868/1989 (ΦΕΚ 230/Α'/10.10.1989). 

2. Το έγγραφο του Προέδρου του Τριμελούς Συμβουλίου Διευθύν- 
σεως του Πρωτοδικείου Αθηνών με τον αριθμό 6827/4:6.1992, απο¬ 
φασίζουμε: 

Κυρώνουμε τον Κανονισμό Εσωτερικής Υπηρεσίας του Πρωτοδι¬ 
κείου Αθηνών, όπως διαμορφώθηκε με την 4/1992 απόφαση της Ολο¬ 
μέλειας του Δικαστηρίου αυτού η οποία έχει ως εξής: 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

ΑΠΟΦΑΣΙΖΕΙ: Α) Ο αριθμός των Δικαστικών Συμβουλίων θα 
προσδιορίζεται από το Τριμελές Συμβούλιο Διοίκησης του Πρωτοδι¬ 
κείου ανάλογα με τις παρουσιαζόμενες εκάστοτε υπηρεσιακές ανάγκες 
και 

Β) Η εκδίκαση των απαλλοτριώσεων θα γίνεται ημέρα Παρασκευή 
αντί Τρίτης. 

Η τροποποίηση αυτή τίθεται σε ισχύ από τη δημοσίευσή της στην 
Εφημερίδα της Κυβερνήσεως. 

Κρίθηκε, αποφασίστηκε και δημοσιεύθηκε στην Αθήνα στις 15 
Μαΐου 1992. 

Ο Πρόεδρος Ο Γραμματέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουνίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 

Αριθ. ΥΠΠΟ/ΚΑΤΕΧΝ/Α/30344 (7) 

Χορήγηση άδειας ίδρυσης και λειτουργίας Μουσικής Σχολής, στον Πα- 

■' νάγο Τσαούση. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Το Ν. 1558/85 «Κυβέρνηση και Κυβερνητικά Όργανα». 

2) Το Π. Δ/γμα 941/77 «Περί Οργανισμού του Υπουργείου Πολιτι¬ 
σμού και Επιστημών». 

3) Το Β. Δ/γμα 16/66 «Περί ιδρύσεως ιδιωτικών μουσικών ιδρυμά¬ 
των», 

4) Το Ν. 299/76 «Περί ρυθμίσεως θεμάτων αφορώντων εις τον κα¬ 

νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». ... 

5) Το άρθρο 29 του Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6) Το άρθρο 41 του Ν. 1597/86 «Προστασία και ανάπτυξη της Κι¬ 
νηματογραφίας, και άλλες διατάξεις του Υπουργείου Πολιτισμού». 

7) Την απόφαση αριθμ. ΥΠΠΟ/ΓΝΟΣ/33992/31.8.87 «Προϋπο¬ 
θέσεις λειτουργίας τμήματος κλασσικής κιθάρας» (ΦΕΚ 500/Β/ 
87). 

8) Την αριθμ. ΥΠΠΟ/ΓΝΟΣ/49095/30.10.91 απόφαση «Μετα¬ 
βίβαση αρμοδιοτήτων Υπουργού και δικαιώματος υπογραφής» με 
εντολή Υπουργού στους Γεν. Γραμματείς, Γεν. Δ/ντές και Προϊσταμέ¬ 
νους των Δ/νσεων, τμημάτων και Γραφείων της Κ.Υ. του ΥΠΠΟ 
(ΦΕΚ 987/Β/28.11.91). 

9) Το από 18.6.92 πρακτικό αυτοψίας, του Τμήματος Πολεοδομίας 
Σπάρτης, της Νομαρχίας Λακωνίας. 

10) Την από 8.6.92 αίτηση του Πανάγου Τσαούση, ιδρυτού της 
Μουσικής Σχολής, με τα συνημμένα δικαιολογητικά, αποφασίζουμε: 

1) Χορηγούμε στον Πανάγο Τσαούση, άδεια ίδρυσης και λειτουργίας 
Μουσικής Σχολής, που θα στεγαστεί στο κτίριο, επί της οδού Αγησιλάου 
39, στη Σπάρτη Λακωνίας, και θα έχει επωνυμία «ΜΟΥΣΙΚΗ ΣΧΟΛΗ 
ΤΥΡΤΑΙΟΣ - ΤΕΡΠΑΝΔΡΟΣ». 

2) Η Μουσική Σχολή, θα λειτουργήσει τα τμήματα, ωδικής, αρμο¬ 
νίας, αντίστιξης, φυγής, και κλασσικής κιθάρας. 

3) Στην αίθουσα ομαδικής διδασκαλίας, δεν επτρέπεται η φοίτηση 
περισσοτέρων των 15 σπουδαστών. 

4) Η άδεια ισχύει από το σχολικό έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιουνίου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1023/2/5 (8) 

ΑΣΤΥΝΟΜΙΚΗ ΔΙΑΤΑΞΗ 17-Γ 

Τροποποίηση της 17-α/83 «περί όρων λειτουργίας κέντρων τεχνικών 
παιγνίων στην περιφέρεια της Αστυνομικής Διευθύνσεως Ιωαννί- 
νων». 

° Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΕΩΣ ΙΩΑΝΝΙΝΩΝ 
Έχοντας υπόψη τις διατάξεις: 

1. Των παραγράφων 3 και 4 του άρθρου 12 του Ν. 1481/84 (Α- 
152), όπως συμπληρώθηκε με τις διατάξεις του άρθρου 1 παρ. 4 του Ν. 
1590/1986 (Α-49). 

2. Του άρθρου 135 του Π.Δ. 141/1991 (Α-58), αποφασίζουμε: 

Άρθρο Μόνο 

- Αντικαθιστούμε την παράγραφο 1 του άρθρου 1 της υπ’ αριθμ. Ν¬ 
Α/Μ. 12.1983 Αστυνομικής Διατάξεως ως εξής: 

1. «Η σύμφωνα με τις διατάξεις του Β.Δ. 29/15.28.1.1971 απαι- 
τουμένη άδεια διενεργείας τεχνικών παιγνίων σε δημόσια γενικώς κέ¬ 
ντρα ήτοι: ξενοδοχεία, καφενεία, αίθουσες αναγνωρισμένων Σωμα¬ 
τείων, συλλόγων, Ομίλων πάσης φύσεως και οποιουσδήποτε χώρους 
προσιτούς στο κοινό, χορηγείται από το Τμήμα Ασφαλείας Ιωαννίνων 
και Αστυνομικά Τμήματα για την περιοχή αρμοδιότητάς των, μετά 
προηγουμένη γνωμάτευση Επιτροπής που αποτελείται από τον Διοι¬ 
κητή της οικείας Υπηρεσίας, ένα Μηχανικό του Δημοσίου ή σε περί¬ 
πτωση ελλείψεως ένα Μηχανικό Δήμου ή Κοινότητος και τον οικείο 
Αστυϊατρό και αποφαίνεται, κατά πλειοψηφία, για την καταλληλότητα 
της αίθουσας από απόψεως Αστυνομικού ελέγχου, υγιεινής και δομι¬ 
κής. 

- Κατ’ εξαίρεση, στα χωριά της περιοχής της Διευθύνσεως, στα 
οποία δεν είναι δυνατή η συγκρότηση της ανωτέρω Επιτροπής, για την 
καταλληλότητα ή μη της αίθουσας αποφαίνεται ο Διοικητής του οικείου 
Αστυνομικού Σταθμού με τον Κοινοτικό ή Αγροτικό Ιατρό». 

- Η παρούσα να δημοσιευθεί στην Εφημερίδα της Κυβερνήσεως. 
(Εγκρίθηκε από το Νομάρχη Ιωαννίνων στις 5.6.1992) 

Ιωάννινα, 19 Μαΐου 1992 

Ο Διευθυντής 
Μ. ΓΟΓΑΛΗΣ 

-♦- 

Αριθ. 15463 (9) 

Σύσταση Ν.Π. στην κοιν. Δουνέϊκων Ν. Ηλείας με την επωνυμία «Σχο¬ 
λική Επιτροπή Δημοτικού - Νηπιαγωγείου Κοινότητας Δουνέϊκων 
του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις: 

α) Την παρ. 8-15 του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπαιδευτικές διατάξεις» (Α 110) και 

β) του άρθρου 187 του δημοτικού και κοινοτικού κώδικα (Π. Δ 323/ 
89) (Λ. 146). 

2. Την αριθ. 16/1992 απόφαση του Κοινοτικού Συμβουλίου Δουνέϊ- 
κων του Νομού Ηλείας για σύσταση σχολικής επιτροπής, αποφασί¬ 
ζουμε: 

1. Συνιστούμε στην Κοινότητα Δουνέϊκων του Νομού Ηλείας ίδιο νο¬ 
μικό πρόσωπο με την επωνυμία: «Σχολική Επιτροπή Δημοτικού - Νη¬ 
πιαγωγείου Κοινότητας Δουνέϊκων». 

Η συνιστώμενη με την απόφαση αυτή σχολική επιτροπή διοικείται 
από 9/μελές διοικητικό συμβούλιο, αποτελούμενο από: 

α) Τον Πρόεδρο της Κοινότητας, ως Πρόεδρο της Σχολικής Επιτρο¬ 
πής. 

β) Τον Διευθυντή του Δημοτικού Σχολείου, 
γ) Τον Διευθυντή του Νηπιαγωγείου. 

δ) Τον Εκπρόσωπο του Συλλόγου Γονέων και Κηδεμόνων του Δημο¬ 
τικού Σχολείου. 

ε) Τον εκπρόσωπο του Συλλόγου Γονέων και Κηδεμόνων του Νηπια¬ 
γωγείου. 

στ) Δύο (2) κοινοτικούς Συμβούλους 
ζ) Δύο (2) δημότες της κοινότητας 


2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της Κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κλπ. 

β) Η αμοιβή καθαριστριών 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας (εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 

α) Η ετήσια επιχορήγηση του Κράτους 

β) Η ετήσια επιχορήγηση της Κοινότητας 

* Γ) Κάθε είδους εισφορές, δωρεές, κληρονομιές και κληροδοσίες 

6. Περιουσία είναι κινητή και ακίνητη. Κινητή είναι οι καταθέσεις σε 
τράπεζες ή ταμιευτήρια. Ακίνητη είναι τα κτίρια, αστικοί ή αγροτικοί 
κλήροι. 

7. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 10 Ιουνίου 1992 

Ο Νομάρχης 
Γ. ΚΟΥΤΑΒΟΣ 

-*- 

Αριθ. 7099/91 (10) 

Μεταβίβαση κοινοχρήστων εκτάσεων στην Κοινότητα Μαυρουδίου Ν. 

Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Το Νόμο 3200=55 «περί διοικητικής αποκεντρώσεως» 

2. Το άρθρο 197 του Αγροτικού Κώδικα 

3. Το άρθρο 283 του Αγροτικού Κώδικα και 21 του Ν. 1644/86 

4. Το Β.Δ. 476/65 «περί αρμοδιοτήτων Νομαρχών κ.λπ.» 

5. Το άρθρο 15 του Ν.Δ. 216/73 περί διοικήσεως και διαχειρήσεως 
μεταβιβασθεισών ή μεταβιβαζομένων κοινοχρήστων εποικιστικών 
εκτάσεων. 

6. Τα κτηματολογικά στοιχεία αγρ/τος Μαυρουδίου, αποφασί¬ 
ζουμε: 

Μεταβιβάζουμε στην Κοινότητα Μαυρουδίου κατά πλήρη κυριότητα 
και νομή και χωρίς καταβολή τιμήματος ή άλλης αποζημίωσης τις πα¬ 
ρακάτω κοινόχρηστες εκτάσεις του αγρ/τος Μαυρουδίου. 

ΔΙΑΝΟΜΗ ΕΤΟΥΣ 1934 «Ντέμο Σπάτιζα» 


Αριθμός τεμαχίου 

3ίχταση 

3,625 

οτρέμματα ρεύμα 

Αριθμός τεμαχίου 

9» 

2,063 

στρέμματα ρεύμα 

Αριθμός τεμαχίου 

25» 

0,500 

στρέμματα Χέρσο 

Αριθμός τεμαχίου 

67» 

5,875 

στρέμματα Σχολείο 

Αριθμός τεμαχίου 

90» 

1,000 

στρέμματα Πρανές χέρσο 

Αριθμός τεμαχίου 

91» 

1,813 

( στρέμματα Χάνδαξ 

Αριθμός τεμαχίου 

92» 

15,625 

στρέμματα Ρεύμα 

Αριθμός τεμαχίου 

93» 

0,945 

στρέμματα Δρόμος 

Αριθμός τεμαχίου 

94» 

0,440 

στρέμματα Δρόμος 



31,886 

στρ. 


4211 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΑΝΟΜΗ ΕΤΟΤΣ 1941 «ΠΟΤΣΙ» 


Αριθμός τεμαχίου 

όέκταση 

2,895 

στρέμματα Δρόμος 

Αριθμός τεμαχίου 

14» 

1,250 

στρέμματα Φρέατα 



4,145 

στρεμμ. 

ΔΙΑΝΟΜΗ ΕΤΟΤΣ 1959 



Αριθμός τεμαχίου 

143έκταση 

11,750 

στρέμματα Δρόμος 

Αριθμός τεμαχίου 

144» 

17,062 

στρέμματα Δρόμος 

Αριθμός τεμαχίου 

181» 

11,500 

στρέμματα Δρόμος 

Αριθμός τεμαχίου 

190» 

1,875 

στρέμματα Δρόμος 

Αριθμός τεμαχίου 

247» 

1,837 

στρέμματα Δρόμος 

Χωρίς αριθμό 

» 

7,470 

στρέμματα Δρόμος 

Αριθμός τεμαχίου 

193» 

3,625 

στρέμματα Ερείπια 

Αριθμός τεμαχίου 

199» 

2,312 

στρέμματα Νεκροταφείο 

Αριθμός τεμαχίου 

239» 

1,750 

στρέμματα Ερείπια 

Αριθμός τεμαχίου 

240» 

1,500 

στρέμματα Περιοχή βρύσης 


ΣΤΝΟΛΟ 

60,681 

στρεμμ. 

ΔΙΑΝΟΜΗ ΕΤΟΤΣ 1966 Αναδασμός 


Αριθμός τεμαχίου 

42έκταση 

1,109 

στρέμματα Κοινό ρεύμα 

Αριθμός τεμαχίου 

43» » 

3,250 

στρέμματα Δρόμος 

Αριθμός τεμαχίου 

44» 

24,176 

στρέμματα Δρόμος 

Χωρίς αριθμό 

» 

11,074 

στρέμματα Δρόμος εξ υπολο¬ 




γισμού 


ΣΤΝΟΛΟ 

39,609 

στρεμμ. 


ΔΙΑΝΟΜΗ ΕΤΟΤΣ 1979 

Αριθμός τεμαχίου 279έκταση 5,063 στρέμματα δρόμος 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 13 Μαΐου 1992 

Ο Νομάρχης 
X. ΦΡΑΓΚΟΤΛΗΣ 

-♦—: 

Αριθ. οικ 7019 (11) 

Σύσταση ίδιου νομικού προσώπου στο Δήμο Ελληνικού Αττικής με το 
, όνομα «2η Σχολική Επιτροπή Ελληνικού». 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Τις διατάξεις του άρθρου 187 του Δημοτικού και Κοινοτικού Κώ¬ 
δικα ΠΔ 323/89. 

2) Τις διατάξεις του ΠΔ 250/89 μεταβίβαση αρμοδιοτήτων του Υπ. 
Εσωτερικών στους Νομάρχες. 

3) Τις διατάξεις του Ν. 1894/90 που δημοσιεύθηκε στο ΦΕΚ 110 
(τεύχος Α') 27.8.90. 

4) Την αριθμ. 21/92 ορθή επανάληψη απόφασης του Δημοτικού 
Συμβουλίου Ελληνικού, αποφασίζουμε: 

Α) Συστήνουμε ίδιο νομικό πρόσωπο με το όνομα «2η Σχολική Επι¬ 
τροπή Ελληνικού (που καλύπτει το 2ο Δημοτικό Σχολείο Ελληνικού». 

Β) Σκοπός του νομικού αυτού προσώπου είναι: 

- Η διαχείριση των πιστώσεων που διατίθενται για την κάλυψη των 
δαπανών λειτουργίας του αντίστοιχου σχολείου (θέρμανση, φωτισμού 
ύδρευσης, τηλεφώνου, αποχέτευσης, καθαριότητος, αγοράς αναλωσί¬ 
μων υλικών κ.λπ. 

- Η εκτέλεση έργων επισκευής και συντήρησης των αντίστοιχων δι¬ 
δακτηρίων. 

- Η αποκατάσταση φθορών και ζημιών των επίπλων, εξοπλισμός 
και γενικά των διδακτηριακών εγκαταστάσεων. 

- Η εισήγηση προς την αντίστοιχη Δ/νση Εκπαίδευσης για τον εφο¬ 
διασμό από τον Οργανισμό Σχολικών κτιρίων του αντίστοιχου σχολείου 
με έπιπλα και εξοπλιστικά είδη και από το Υπουργείο Εθνικής Παιδείας 
με βιβλία για την αντίστοιχη σχολική Βιβλιοθήκη. 

- Η διαχείριση εσόδων από την ενδεχόμενη εκμετάλλευση των σχο¬ 
λικών κιλικιών. 


- Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας της σχολικής μονάδας. 

Γ) Πόροι αυτού είναι: 
α) ετήσια επιχορήγηση του Δήμου 
β) ετήσια επιχορήγηση του Κράτους 
γ) κάθε είδους εισφοράς, δωρεές, κληρονομιές, κληροδοσίες 
6) Εισπράξεις από το αντίτιμο των παρεχομένων πραγμάτων ή υπη¬ 
ρεσιών 

ε) Πρόσοδοι από την περιουσία του. 

Δ) Το νομικό πρόσωπο διοικείται από 3 μελές Διοικητικό Συμβούλιο 
αποτελούμενο από τους: 

α) Ένας Δημοτικός Σύμβουλος ως Πρόεδρος 
β) Ο Δ/ντής του 2ου Δημοτικού Σχολείου 

γ) Εκπρόσωπος του Συλλόγου Γονέων και Κηδεμόνων μαθητών του 
2ου Δημοτικού Σχολείου Ελληνικού. 

- Η θητεία των μελών Διοίκησης διαρκεί δύο (2) έτη 

- Ειδικά η θητεία του πρώτου Δ/κού Συμβουλίου λήγει μετά ένα (1) 
έτος από τη δημοσίευση της εγκριτικής της παρούσης απόφασης στην 
ΕΚ. 

- Το Διοικητικό Συμβούλιο εκλέγει από τα μέλη του αντιπρόεδρο και 
γραμματέα. 

Ε) Το νομικό πρόσωπο εκπροσωπείται στα δικαστήρια σε κάθε δημό¬ 
σια ή άλλη αρχή και γενικά σε κάθε τρίτο από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται από τον αντι¬ 
πρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 21 Μαΐου 1992 

Ο Νομάρχης κ.α.α. 

Μ. ΚΟΥΦΟΝΙΚΟΛΑΚΟΥ 

. -♦-— 

Αριθ. 8155 (12) 

Σύσταση ίδιου νομικού προσώπου στο Δήμο Ελληνικού Αττικής με το 
όνομα «1η Σχολική Επιτροπή Ελληνικού». 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Τις διατάξεις του άρθρου 187 του Δημοτικού και Κοινοτικού Κώ¬ 
δικα ΠΔ 323/89. 

2) Τις διατάξεις του ΠΔ 250/89 μεταβίβαση αρμοδιοτήτων του Υπ. 
Εσωτερικών στους Νομάρχες. 

3) Τις διατάξεις του Ν. 1894/90 που δημοσιεύθηκε στο ΦΕΚ 110 
(τεύχος Α') 27.8.90. 

4) Την αριθμ. 21/92 ορθή επανάληψη απόφασης του Δημοτικού 
Συμβουλίου Ελληνικού, αποφασίζουμε: 

Α) Συστήνουμε ίδιο νομικό πρόσωπο με το όνομα «1η Σχολική Επι¬ 
τροπή Ελληνικού (που καλύπτει το Ιο Δημοτικό Σχολείο, το Ιο Νηπια¬ 
γωγείο, το 2ο Νηπιαγωγείο και το 6ο Νηπιαγωγείο Ελληνικού». 

Β) Σκοπός του νομικού αυτού προσώπου είναι: 

- Η διαχείριση των πιστώσεων που διατίθενται για την κάλυψη των 
δαπανών λειτουργίας των αντιστοίχων σχολείων (θέρμανση, φωτισμού 
ύδρευσης, τηλεφώνου, αποχέτευσης, καθαριότητος, αγοράς αναλωσί¬ 
μων υλικών κ.λπ. 

- Η εκτέλεση έργων επισκευής και συντήρησης των αντίστοιχων δι¬ 
δακτηρίων. 

- Η αποκατάσταση φθορών και ζημιών των επίπλων, εξοπλισμός 

και γενικά των διδακτηριακών εγκαταστάσεων. 1 

- Η εισήγηση προς την αντίστοιχη Δ/νση Εκπαίδευσης για τον εφο¬ 
διασμό από τον Οργανισμό Σχολικών κτιρίων των αντίστοιχων σχο¬ 
λείων με έπιπλα και εξοπλιστικά είδη και από το Υπουργείο Εθνικής 
Παιδείας με βιβλία για την αντίστοιχη σχολικές Βιβλιοθήκες. 

- Η διαχείριση εσόδων από την ενδεχόμενη εκμετάλλευση των σχο¬ 
λικών κιλικιών. 

- Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

Γ) Πόροι αυτού είναι: 

α) ετήσια επιχορήγηση του Δήμου 

β) ετήσια επιχορήγηση του Κράτους 

γ) κάθε είδους εισφορές, δωρεές, κληρονομιές, κληροδοσίες 

δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών 

ε) Πρόσοδοι από την περιουσία του. 

Δ) Το νομικό πρόσωπο διοικείται από 7 μελές Διοικητικό Συμβούλιο 
αποτελούμενο από τους: 

1) Ένας Δημοτικός Σύμβουλος ως Πρόεδρος 

2) Ένας Δημοτικός Σύμβουλος 

3) Ο Δ/ντής του 1ου Δημοτικού Σχολείου 

4) Η Δ/ντρια του 1ου Νηπιαγωγείου 

5) Η Δ/ντρια του 2ου Νηπιαγωγείου 

6) Η Δ/ντρια του 6ου Νηπιαγωγείου 

7) Εκπρόσωπος του Συλλόγου Γονέων και Κηδεμόνων Μαθητών του 
Ιιου Δημοτικού Σχολείου Ελληνικού. 

- Η θητεία των μελών Διοίκησης διαρκεί δύο (2) έτη 

- Ειδικά η θητεία των μελών του πρώτου Δ/κού Συμβουλίου λήγει 
μετά ένα (1) έτος από τη δημοσίευση της εγκριτικής της παρούσης από¬ 
φασης στην ΕΚ. 

- Το Διοικητικό Συμβούλιο εκλέγει από τα μέλη του αντιπρόεδρο και 
γραμματέα. 

Ε) Το νομικό πρόσωπο εκπροσωπείται στα δικαστήρια σε κάθε δημό¬ 
σια ή άλλη αρχή και γενικά σε κάθε τρίτο από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται από τον αντι¬ 
πρόεδρο. 


Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 21 Μαΐου 1992 

Ο Νομάρχης κ.α.α. 

Μ. ΚΟΐΦΟΝΙΚΟΛΑΚΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην 144/1887/29.5.92 απόφαση του Υφυπουργού Υγείας, Πρό¬ 
νοιας και Κοιν. Ασφαλίσεων «επέκταση διατάξεων του ν. 1505/84 
στους συνταξιούχους του Ταμείου Αρωγής Υπαλλήλων αρμοδιότητας 
Υπουργείου Εθνικής Παιδείας και Θρησκευμάτων» που δημοσιεύτηκε 
στο ΦΕΚ 387/12.6.92 (τεύχος Β’) γίνεται η παρακάτω διόρθωση 
σφάλματος: 

Στην εβδόμη σειρά του κειμένου η περίπτωση (β) αντί του εσφαλμέ¬ 
νου «β) κατά 50% από 1.1.1992» τίθεται το ορθό «β) κατά 50% από 
1.1.1993». 

Από το Υπουργείο Υγείας, Πρόνοιας και Κοιν. Ασφαλίσεων) 


Στο ΦΕΚ 396/Β/5.7.1990 δημοσιεύτηκε η αριθμ. ΥΠΠΟ/ΑΡΧ/ 
Β1/Φ26/19221/480/12.6.89 Υπουργική Απόφαση για κύρηξη 
κτήματος Β. Μορφοπούλου στην Ελευσίνα, διορθώνεται τόσο στον τίτλο 
όσο και στο κείμενο το εσφαλμένο «Β. Μορφοπούλου» στο ορθό «Κ.Β. 
Μορφοπούλου». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



